Fatih Terim

Fatih Terim (g. 1953 m. rugsėjo 4 d. Adanoje), dažniausiai vadinamas Imperatoriumi (İmparator) – vienas sėkmingiausių visų laikų Turkijos futbolininkų ir futbolo trenerių.

Futbolininko karjera 

Fatih (iš ) futbolininko karjerą pradėjo 1969 m. gimtosios Adanos klube Adana Demirspor. Jis sėkmingai įsitvirtino komandoje ir jau po 3 metų tapo komandos kapitonu. 1974 m. futbolininkas perėjo į vieną šalies lyderių Galatasaray klubą. Su šia komanda jis rungtyniavo 11 metų, ir per tą laiką, žaisdamas vidurio gynėjo pozicijoje įmušė 129 įvarčius. 1974–1985 m. Fatih rungtyniavo Turkijos rinktinėje, iš 51 sužaistų varžybų, 35-ose buvo kapitonu.

Trenerio karjera 

Pabaigęs futbolininko karjerą, 1987 m. Fatih pradėjo treniruoti komandas. Pradžioje treniravo Ankaragücü ir Göztepe AŞ klubus, tačiau didelių laimėjimų su jais nepasiekė. 1990 m. tapo Turkijos nacionalinės rinktinės trenerio Sepp Piontek asistentu bei jaunimo iki 21 m. rinktinės treneriu. 1993 m. pasitraukus Pionekui, Fatih Terimas tapo vyriausiuoju rinktinės treneriu ir pirmą kartą istorijoje nuvedė komandą į Europos futbolo čempionatą (1996 m.). Nors čempionate rinktinė pasirodė prastai, tuo metu tai laikyta aukštu rinktinės pasiekimu. Tais pačiais metais treneris pradėjo treniruoti savo buvusį klubą Galatasaray. Jam vadovaujant klubas laimėjo Turkijos lygą, o 2000 m. pirmąkart klubo istorijoje – UEFA taurę. Po tokios sėkmingos karjeros, treneriu susidomėjo galingi Europos klubai ir Fatih perėjo į Italijos Fiorentina. Nors Italijoje Fatih pradėjo karjerą įspūdingai (nugalėjo AC Milan, sužaidė lygiosiomis su Juventus), tačiau vėliau įsivėlė į konfliktą su klubo vadovu, ir rezultatai smuko. 2001 m. Fatih tapo vieno tituluočiausių pasaulio klubų AC Milan treneriu (į jį pretendavo ir FC Barcelona ir Liverpool FC). Į komandą buvo pakviesti Rui Costa ir Ümit Davala. Tačiau po kelių prastų rungtynių Fatih buvo atleistas.

2001 m. Tarptautinė futbolo istorijos ir statistikos federacija apdovanojo Fatih Terimą kaip vieną iš 8 geriausių pasaulio trenerių.

2002 m. treneris grįžo į Turkiją, Galatasaray klubą. Tačiau dėl finansinių problemų didesnių laimėjimu su klubu neiškovojo. 2005 m. Fatih vėl tapo Turkijos rinktinės vyriausiuoju treneriu. Jo vadovaujama komanda sėkmingai įveikė atranką į 2008 m. Europos čempionatą. Čempionate „Imperatoriaus“ komanda buvo vadinama „Turkišku stebuklu“ – demonstruodama užsidegimą, šaltakraujiškumą ir valingumą rungtynių pabaigoje įveikė Šveicarijos ir Čekijos komandas, taip pat ketvirtfinalyje Kroatiją. Pusfinalyje praktiškai žaisdama atsargine sudėtimi (be traumuotų ar diskvalifikuotų Volkan Demirel, Arda Turan, Tuncay Şanlı, Emre Aşık, Emre Belözoğlu, Servet Çetin, Nihat Kahveci) dominavo mače prieš Vokietiją ir pralaimėjo tik pačioje rungtynių pabaigoje rezultatu 3:2.

Laimėjimai 
Kaip treneris
 Turkija
 Aukso medalis Viduržemio jūros žaidynėse su Turkijos jaunimo rinktine
 Pusfinalis 2008 m. Europos futbolo čempionate

 Galatasaray
 UEFA taurė: 1 (2000 m.)
 Turkijos lyga: 4 (1997, 1998, 1999, 2000 m.)
 Turkijos futbolo taurė: 2 (1999, 2000)
 Prezidento taurė: 1 (1997)
 TSYD taurė: 3 (1998, 1999, 2000)

 A.C. Milan
 TIM taurė: 1 (2001)

 ACF Fiorentina
 Coppa Italia finalas: (2001)

 Kiti
 Nominuotas UEFA metų treneriu 2001 m. (pralaimėjo Gérard Houllier)
 IFFHS 6-as geriausias pasaulio futbolo treneris 2001 m.

Terim
Terim
Terim